वैट के कारण मप्र की सीमा स्थित बुरहानपुर में भी पंप संचालक परेशान हैं। बुरहानपुर के पंप संचालक रुपिंदर कीर ने बताया कि यहां से महाराष्ट्र के रावेर में 1 रुपए से 70 पैसे कम तक डीजल मिलता है, इसलिए महाराष्ट्र जाने वाले लोग डीजल वहीं से खरीदते हैं। शिवपुरी के पंप संचालक मनोज अरोरा ने बताया कि मप्र की सीमा स्थित शिवपुरी, टीकमगढ़, दतिया से उप्र की सीमा 22 से 75 कि मी दूर है। उप्र में यहां से करीब 5 रुपए प्रति लीटर डीजल के भाव कम होने से धंधा खत्म जैसा हो चुका है।